искане от „BAȘAK Ekolojik Ürünler Kontrol ve Sertifikasyon Hizmetleri Tic. Ltd“ за изменение на неговите спецификации. Въз основа на получената информация Комисията стигна до заключението, че е обосновано обхватът на предоставеното от нея признаване да бъде разширен, така че да обхване Киргизстан по отношение на продуктови категории A и D.
 (8)
 Комисията получи и разгледа искане от „Beijing Continental Hengtong Certification Co., Ltd“ за включване в списъка в приложение IV към Регламент (ЕО) No 1235/2008. Въз основа на получената информация Комисията стигна до заключението, че е обосновано на посочения контролен орган да бъде предоставено признаване за Китай по отношение на продуктови категории А и D.
 (9)
 Комисията получи и разгледа искане от „Biocert International Pvt Ltd“ за изменение на неговите спецификации. Въз основа на получената информация Комисията стигна до заключението, че е обосновано обхватът на предоставеното от нея признаване за Грузия да бъде разширен, така че да обхване продуктова категория A.
 (10)
 „BioGro New Zealand Limited“ уведоми Комисията за настъпила промяна в адреса му.
 (11)
 Въз основа на досието, представено от „Bio.inspecta AG“, с Регламент за изпълнение (ЕС) 2019/39 на Комисията (4) обхватът на предоставеното признаване бе разширен, така че да обхване Тунис по отношение на продуктови категории А и D. Тъй като обаче Тунис е включен в списъка в приложение III към Регламент (ЕО) No 1235/2008 по отношение на продуктови категории А и D, член 10, параграф 2, буква б) от същия регламент не позволява на Комисията да включи „Bio.inspecta AG“ в приложение IV за тази държава по отношение на тези категории продукти. В интерес на правната сигурност необходимите корекции във вписването за „Bio.inspecta AG“ в приложение IV към Регламент (ЕО) No 1235/2008 следва да се разглеждат като изменение, а не като поправка с обратно действие от датата на влизане в сила на Регламент за изпълнение (ЕС) 2019/39.
 (12)
 Комисията получи и разгледа искане от „CCPB SrL“ за изменение на неговите спецификации. Въз основа на получената информация Комисията стигна до заключението, че е обосновано обхватът на предоставеното от нея признаване да бъде разширен, така че да обхване Танзания и Мозамбик по отношение на продуктови категории C и D.
 (13)
 Комисията получи и разгледа искане от „CERES Certification of Environmental Standards GmbH“ за изменение на неговите спецификации. Въз основа на получената информация Комисията стигна до заключението, че е обосновано обхватът на предоставеното от нея признаване да бъде разширен, така че да обхване Куба, Судан и Косово (5) по отношение на продуктови категории A, B и D; Алжир, Бангладеш, Бурунди, Конго (Бразавил), Чад, Гамбия, Гвинея и Нигер по отношение на продуктови категории A и D; предоставеното от нея признаване за Беларус да се разшири, така че да обхване продуктова категория В, за Гана — така че да обхване продуктова категория D, за Казахстан — така че да обхване продуктови категории B и F и за Молдова — така че да обхване продуктова категория F.
 (14)
 Комисията получи и разгледа искане от „Ecocert SA“ за изменение на неговите спецификации. Въз основа на получената информация Комисията стигна до заключението, че е обосновано обхватът